O‘zbekistonda avtomobil ishlab chiqaruvchilarga viloyatlarda texnik xizmat stansiyalarini tashkil etish majburiyati yuklanishi mumkin

Yagona interaktiv davlat xizmatlari portalida Vazirlar Mahkamasining “Avtotransport vositalariga texnik xizmat ko‘rsatish va ularning xavfsiz ekspluatatsiyasini ta’minlash bo‘yicha xizmatlarni takomillashtirish to‘g‘risida”gi qarori muhokama qilinmoqda. Bu haqda “Norma.uz” sayti yozmoqda.

Loyihaga muvofiq, 2017-yilning 1-yanvaridan e’tiboran M1 (yo‘lovchi tashuvchi, haydovchidan tashqari, sakkiztadan ortiq o‘ringa ega bo‘lmagan transport vositalari) va N (yuk tashishda qo‘llanadigan transport vositalari) kategoriyalaridagi avtomobillar (maxsus vositalardan tashqari) faqat O‘zbekistonning mintaqalarida ularga va avtotransport vositalarini ta’mirlash talablariga javob beradigan texnik xizmat ko‘rsatish stansiyalariga ega bo‘lgan ishlab chiqaruvchi korxonalarning rasmiy dilerlari bo‘lgan yuridik shaxslar tomonidan realizatsiya qilinishi mumkin bo‘ladi.
Agar hujjat qabul qilinsa, Ichki ishlar vazirligi 2017-yilning 1-yanvaridan yangi avtotransport vositalari realizatsiyasi uchun bildirgi-hisob blankalarini faqatgina ko‘zda tutilgan talablarga rioya qilingan taqdirdagina taqdim etadi.
Loyihadan M1 va N kategoriyalaridagi avtotransport vositalariga texnik xizmat ko‘rsatish va ularni ta’mirlash stansiyalariga qo‘yiladigan umumiy talablar o‘rin olgan.
Ularga ko‘ra, stansiyada malakali xodimlar va tasdiqlangan struktura, avtotransport vositalari ishlab chiqaruvchisi yoki importchisi bilan xizmat ko‘rsatish bo‘yicha shartnoma bo‘lishi talab qilinadi.
Bundan tashqari, stansiyada quyidagilar bo‘lishi lozim:
Qaror loyihasi muhokama qilinmoqda, u o‘zgartirilishi, tahrirdan o‘tkazilishi yoki rad etilishi mumkin.